open-index/open-wikipedia-markdown huggingface dataset:
أمسطردام

**أمسطردام** (ب لهولاندية : **Amsterdam**) هي لعاصمة ديال هولاندا و أكبر مدينة فيها، تسيكنو فيها تقريبا 800.000 ديال الناس. جات أمستردام ف لمنطقة ديال شمال هولاندا، و تاتّعرف تا بسميّت ڤونيز ديال الشمال، بقوة لمجاري د لما اللي فيها، و اللي دخلو مع الترات لعالمي ديال ليونيسكو.

لأصل ديال أمسطردام بدا ف لقرن 12، ملي كانت قرية صغيرة. ف لعصر الذهبي ديال هولاندا (اللي بدا ف لقرن 17)، كبرات أمسطردام و لمرسى ديالها، و ولاّت وحدا من أكبر لموانئ ف لعالم. التطور د لبيع و الشرا تمّا رجّع أمسطردام مركز مالي و تجاري كبير ف أوروپا و ف لعالم. أمسطردام فيها أقدم بورصة ف لعالم، و تأسسات ف عام 1602.

أمسطردام فيها خامس أكبر مرسى و تالت أكبر مطار ف أوروپا (مطار شخيپول)، و عاد فيها عدد ديال لمآتر و لمتاحف اللي تاتخلّي عدد كبير من السياح يجيو ليها (كانو شويا كتر من 5 د لمليون ف 2009).
## لأصل د السمية
تسمّات أمسطردام على لواد ديال أمسطيل اللي تيدوز منها. السمية د أمسطردام قريبة للمعنى ديال "السّد اللي جا على أمسطيل" بلهولاندية.

## معرض د تّصاور

Amsterdam-3538-Prinsengracht-vom Westerkerktoren-2008-gje.jpg|پرينزنݣراخت
Amsterdam-3250-Reguliersgracht-2008-gje.jpg|ريݣوليرسݣراخت
Amsterdam-3360-Herengracht-2008-gje.jpg|هيرينݣراخت
Amsterdam-3408-Keizersgracht 282-2008-gje.jpg|كايزرسݣراخت
Amsterdam-3170-Magere Brug-2008-gje.jpg|ماݣيري بروݣ
Amsterdam-3190-Begijnhof-2008-gje.jpg|بيخيينهوف
Amsterdam-626-Beguinenkirche-Orgel-2011-gje.jpg|بيخيينكيرك
Amsterdam-3650-Fietsen-Garage-2008-gje.jpg|فيتسن خاراخي
Amsterdam-3750-Oudezijds Voorburgwal-Makelaarsbrugetje-2008-gje.jpg|أوديزيدس فوربورخڤال
Amsterdam-3812-Oudezijds Voorburgwal-Bulldog und Gottahaves-2008-gje.jpg|أوديزيدس فوربورخڤال


## مصادر


تصنيف:مدون د هولاندا
تصنيف:عواصم ديال بلدان
تصنيف:مقالات فيها مصدر و 3000 بايت
زايز

**زّايز** ؤلا **أزايز** ؤلا **تاشرنوط** ولا **روطال** (ب نݣليزية **Octopus**، ب لعربية **أخطبوط**) هوّا حيوان كيعيش ف لما، عندو راس كبير ؤ بزاف ديال دّروعا (8 دروعا)، ؤ كيطلق مادة دايرة بحال لمداد فاش كيبغي يهاجم ؤلا يهرب.
تصغير|316x316بك|زّايز

## سّمية
سّمية د زّايز جات من لأمازيغية *أزايز ⴰⵣⴰⵢⵣ*. كاينين سميات بزاف خرين علا حساب لمناطق لّي تقدر تكون مرادفات ؤلا نواع مختالفين منو، بحال بولبو، بوسبع إيدارن، طرويلة، ؤ بوشرايط.

## مصادر


تصنيف:حيوان
بريكسيل

**بريكسيل** (ب لهولاندية : **Brussel**، بلفرانساوية:**Bruxelles**)، رسميا لإقليم د بريكسيل لعاصمة، هي لعاصمة ديال بلجيكا و أكبر مدينة فيها. تيسكنو فيها تقريبا مليون ديال الناس. جات لمدينة ف لمنطقة د بريكسيل لعاصمة، اللي تاريخيا هي منطقة كانت كاتهضر فيها لهولاندية، و لكن تزادت فيها لفرانساوية بزاف من لقرن 19. حيت هي لعاصمة ديال لبلاد، و باش تجمع كلشي، دارت لمنطقة د بروكسيل اللغات لفرانساوية و لهولاندية بجوج لغات رسمية، واخا دابا تقريبا 90% ديال السكان قالو باللي كيعرفو يهضرو لفرونسي.

بريكسيل هي لعاصمة الرسمية ديال لاتحاد لأوروپي و فيها لمقرات د بزاف د لمؤسسات لأوروپية، و لمقر الرئيسي ديال الناطو.
## مصادر


تصنيف:مدون د بلجيكا
تصنيف:عواصم ديال بلدان
إقليم لامرد

**إقليم لامرد** إقليم من أقاليم جيهة فارس اللي كاينين ف إيران. هاد لعمالة كاينة فجنوب جيهة فارس ولعاصيمة ديالها هي لامرد. وعدد السكان ديالها على حساب لإحصاء ديال 2006 هو 76,971 مفرقين على 16,602 فاميلة.

## مصادر


تصنيف:إيران
جهة فارس

**جهة فارس** وحدة من لجيهات ديال إيران. هاد لجيهة كاينة فجنوب إيران ولعاصيمة ديالها هيا شيراز. وعدد السكان ديالها على حساب لإحصاء ديال 2006 هوا 4.34 مليون.

## شوف تا
* لقبر د كيروس
## مصادر


تصنيف:إيران
پيكين

**پيكين** و لا **بيجينݣ** (ب الشينوية : **北京**)، هي لعاصمة ديال الشينوا و تاني أكبر مدينة فيها مورا شانݣهاي. پيكين هي أكبر عاصمة ف لعالم من الناحية د عدد السكان، و تيسكنو فيها تقريبا 21 مليون ديال الناس.

پيكين من أقدم لمدن ف لعالم، و عندها تاريخ فايت 3000 عام، و هي لعاصمة د لبلاد من كتر من 800 عام. فيها 7 ديال لمواقع ديال الترات لعالمي ديال ليونيسكو (منها لمدينة لمحرمة و طراف من السور لكبير د الشينوا) و 91 جامعة. فيها أطول ميطرو ف لعالم و أكبر واحد من ناحية الرواج، و فيها تاني أكبر مطار ف لعالم، اللي هو لمطار ديال پيكين الدولي.

لألعاب لأولمپية ديال 2008 تنضّمات ف پيكين.
## لأصل د السمية
السمية ديال پيكين تاتعني بالشينوية لعاصمة ديال الشمال.
## مصادر


تصنيف:مدون د الشينوا
تصنيف:عواصم ديال بلدان
تصنيف:عواصم آسيوية
تشاه ڤارز

**تشاه ڤارز** واحد لمدينة إيرانية كاينة ف جنوب إيران. هيا لمركز ديال عمالة جاهورز و تيسكنو فيها 2,640 د الناس على حساب التقديرات د 2006.

لاإطار|upright=4.0|مركز

## مصادر

تصنيف:مدون د إيران
لحماية الصبليونية على لمغريب

يسار|تصغير|250px|<P ALIGN=center>الراية ديال لحماية الصبليونية ف لمغريب.</p>
يسار|تصغير|250px|<P ALIGN=center>خريطة فيها لبلايص د لمغريب اللي حتلاّتها صبانيا (ب لوردي و لحمر).</p>
**لحماية الصبليونية على لمغريب** (ب الصبليونية: **Protectorado español de Marruecos**)، اللي تسما تا لإستعمار الصبليوني على لمغريب، كان هو النظام اللي طبقاتو صبانيا على لبلايص د لمغريب اللي حتلاّتهم من 1912 ل 1975.

بدات لحماية الصبليونية على لمغريب من بعد ما اتّافقات صبانيا مع فرانسا على كيفاش أيتقاسمو لأراضي د لمغريب ف لمعاهدة اللي كانت بيناتهم ف 27 نونبر 1912. من مورا هاد لمعاهدة، حكمات صبانيا لمنطقة ديال الشمال (جبالة و الريف)، و سيدي إيفني و طرفاية و الصحرا. لعاصمة ديال هاد لمناطق كاملة كانت هي لمدينة ديال تطوان، و فيها فين كان كيسكن لخليفة السلطاني.
## لإستقلال
لإستقلال ديال لمناطق د لمغريب اللي حتلاتها صبانيا ماكانش ف وقت واحد، كل وحدا و قتاش ستاقلات.
### الشمال
ستاقل الشمال نهار 7 أبريل 1956، فنفس لعام اللي ستاقل فيه لوسط اللي كان تابع للحماية لفرانساوية.
### طرفاية
مورا حرب بداها جيش التحرير ديال لجنوب، تلاقاو لووزارا د لخارجية د لمغريب و صبانيا و سيناو لإتفاقية ديال سينطرا ف 1 أبريل 1958، اللي رجعات بيها طرفاية و لمنطقة ديالها للمغريب.
### سيدي إيفني
رجعات سيدي إيفني للمغريب نهار 5 يناير 1969 مورا ما حكماتها صبانيا 108 د لعوامات.
### الصحرا
خرجات صبانيا من الصحرا ف نونبر 1975، من مورا لمسيرة لخضرا.
## مصادر


تصنيف:لقرن 20 ف لمغريب
تصنيف:تطوان
تصنيف:مقالات فيها مصدر و 3000 بايت
تصنيف:تاريخ د تطوان
تصنيف:لعلاقات بين لمغريب و سپانيا
حمد بن سماعيل

**حمد بن سماعيل** هو سلطان لي حكم لمغريب من بعد ما خلف باه مولاي سماعيل و تتيتسما ايضا *حمد الذهبي*. تولد ف 1677 ف مكناس و كان عينو باه حاكم على تادلة. حكم ما بين مارس 1727 حتى نقالب عليه خوه عبد المالك ف مارس 1728 من بعد ما تمردو عليه ناس د فاس و مكناس. رجع تاني تولا لحكم من بعد ما عاود نقالب على خوه عبد المالك. من بعد تولا لحكم حتى مرض ف 1729 و عدم خوه عبد المالك حيت ما بغاش يورتو من بعد ما يموت.

## مصادر

تصنيف:ناس حكمو لمغريب
تصنيف:سلطان مغريبي
تصنيف:زيادة 1677
تصنيف:وفيات 1729
تصنيف:زريعة شخصيات د لمغريب
تصنيف:ناس تزادو ف مكناس
تصنيف:ناس توفاو ف مكناس
تصنيف:ناس د مكناس
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور
تصنيف:مغاربا د لقرن 17
تصنيف:مغاربا د لقرن 18
عبد الملك بن سماعيل

**عبد الملك بن سماعيل** هو واحد من ولاد مولاي سماعيل و سلطان لي حكم لمغريب مدة قصيرة ما بين مارس 1728 و يونيو د نفس العام. كان نقالب على خوه حمد بن سماعيل و لكن هاد اللخر عاود نقالب عليه و عدمو ف عام 1729.

## مصادر

تصنيف:ناس حكمو لمغريب
تصنيف:سلطان مغريبي
تصنيف:زيادة 1696
تصنيف:وفيات 1729
تصنيف:زريعة شخصيات د لمغريب
تصنيف:ناس تزادو ف مكناس
تصنيف:ناس توفاو ف مكناس
تصنيف:ناس د مكناس
تصنيف:مغاربا د لقرن 18
محمد التاني بن سماعيل

**محمد التاني بن سماعيل** لمعروف ب **محمد ولد عربية** هو واحد من ولاد مولاي سماعيل. تولد ف1694 و تولا الحكم من بعد ما خوه عبد الله بن سماعيل خسر الحكم للمرة التانية. بقا فالسلطة حتى توفا ف1738 وورتو خوه لمستضيء بن سماعيل.

## مصادر

تصنيف:ناس حكمو لمغريب
تصنيف:سلطان مغريبي
تصنيف:زيادة 1694
تصنيف:وفيات 1738
تصنيف:ناس تزادو ف مكناس
رافاييل ناضال

**رافاييل "رافا" نادال پاريرا** (بالصبليونية: **Rafael "Rafa" Nadal Parera**) (تولد نهار 3 يونيو 1986 ف ماناكور ف صبانيا) لعاب ديال الطينيس صبليوني، محسوب من أحسن اللّعابة ديال الطينيس ف لعالم. نادال كان هو أحسن لعّاب ديال الطينيس ف لعالم (الترتيب اللّول) ل 209 د السيمانات (لمجموع ديال لمرّات اللي جا فيهم هو اللّول). بزّاف د لمحلّلين تيقولو على نادال باللي هو أحسن لعّاب د الطينيس ف التاريخ ف التيرانات ديال التراب.

نادال عندو بزّاف د لأرقام لقياسية ف لعالم ديال الطينيس، منها:
* ربح 21 ݣران شليم، و هو أكبر عدد ف التاريخ (متعادل مع رودجر فيديرير).
* ربح 13 لمرّة رولان ݣاروس
* ربح 81 ماتش متتابع فالتيرانات ديال التراب (رقم قياسي ف التاريخ)

## مصادر


تصنيف:بيوغرافيا د رجال
تصنيف:لعاب د الطينيس سپنيولي
تصنيف:زيادة 1986
تصنيف:ناس حيين
تصنيف:الرياضة ف سپانيا
إف سي برصلونة

**إف سي برصلونة** (ب لكاطالانية: **Futbol Club Barcelona**) ولاّ **لبارصا** (ب لكاطالانية:**Barça**) هي فرقة د لكورة صبليونية، من لمدينة د برصلونة، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا.

## التاريخ
تأسسات لفرقة ديال إف سي برصلونة نهار 29 نونبر 1899، من مجموعة ديال لكوايرية أوروپيين، جمعهم جوان ݣامپير.
## لجوائز
ربحات لبارصا بزاف د لجوائر و لبطولات ف التاريخ ديالها، منها:
### لمحلية
* الليݣا (26)
* كاس لملك د صبانيا (31)
* كاس السوپر الصبليوني (14)
* كاس إيڤا دوارطي (3)
* كاس الدوري الصبليوني (2)

### الدولية
* تشومپيونس ليݣ (5)
* كاس السوپر لأوروپي (5)
* كاس لكيسان لأوروپية (4)
* كاس لعالم للأندية (3)
## مصادر


تصنيف:فرقة د كورة سپنيولية
تصنيف:مقالات فيها مصدر و 3000 بايت
تصنيف:تأسيسات د 1899 ف سپانيا
لعربية لفصيحة الجديدة

**لهجة لعربية لمعيارية جديدة** هي لهجة مشتقة من لعربية لفصيحة لكلاسيكية، و خدات بلاصتها ف هاد زمان بحيت ولات كتستعمل ف لمراسلات و صّحافة و تّعليم ف شمال إفريقيا و شّرق لأوسط.

## مصادر

تصنيف:لوغات عربية
تصنيف:لوغات د لعراق
تصنيف:لوغات د سوريا
تصنيف:لوغة معيارية
ريال مدريد

**ريال مدريد** (ب الصبليونية: **Real Madrid Club de Fútbol**)، ولاّ **الريّال**، هي فرقة د لكورة صبليونية، من لمدينة د مدريد، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا. ريال مدريد هي لفرقة اللي ربحات أكبر عدد ديال تشومپيونس ليݣ أوروپية ف التاريخ (ربحاتها 15 لمرّة).

## التاريخ
تأسسات لفرقة ديال ريال مدريد نهار 6 مارس 1902، و كانت سميتها ديك لوقت: "لفرقة د مدريد د لكورة" (Madrid Football Club). اللي أسسو لفرقة كانو أساتدة و طلبة قراو ف لينݣليز. ملّي رجعو لمدريد بغاو يلعبو لكورة، اللي كانت رياضة تعلّموها تمّا.
## لجوائز
ربحات ريال مدريد بزاف د لجوائر و لبطولات ف التاريخ ديالها، منها:
### لمحلية
* الليݣا (36)
* كاس لملك د صبانيا (19)
* كاس السوپر الصبليوني (11)
* كاس إيڤا دوارطي (1)
* كاس الدوري الصبليوني (1)
### الدولية
* تشومپيونس ليݣ (15)
* كاس السوپر لأوروپي (4)
* كاس لعالم للأندية (4)
* كاس لأنطر كونتينونطال (3)
* كاس لإتحاد لأوروپي (2)

## مصادر

## شوف تا
* لموقع الرسمي ديال ريال مدريد - ب لعربية


تصنيف:فرقة د كورة سپنيولية
تصنيف:مقالات فيها مصدر و 3000 بايت
تصنيف:تأسيسات د 1902 ف سپانيا
حلوف تالولي

بديل=حلوف تالولي|تصغير|205x205بك
**لحلالف تالولية** (سّمية لعيلمية **Phacochoerus**) هو ݣنس من لحلالف لخلاوية و من فاميلة لخنزيريات، و بلاصتهوم ف جانوب الصحرا لكبرى ف إفريقيا

## مصادر


تصنيف:حيوان
تصنيف:حيوانات د إفريقيا جنوب الصحرا
تصنيف:حلوفيات د إفريقيا
القيروان

**القيروان** (ب لفرانساوية: **Kairouan**)، هيّا مدينة ؤ هي عاصمة ولاية القيروان فبلاد تونس. بناوها لأمويين جوايه 670 ميلادية. و فعهد لخليفة معاوية بن أبوسفيان (اللي حكم ما بين 661 و 680)، ولّات مركز مهم ديال تعلام الإسلام السنّي و حفاضة القران، و بفضل تاريخها، مدينة القيروان كاتعتابر من لمدون لمقدسة عند لمسلمين، مورا مكة و لمدينة لمنورة و لقدس.

عام 2014، كان ساكن ف لمدينة 187.000 واحد.

## أصل السمية
سمية القيروان اصلها من لكلمة لفارسية "كاروان"، و معناها قافلة ولّا جماعة عسكرية. (مقارنة معا لفرانساوية ).

بالشلحة كاتسمى تيكيروان، لي هي موخودة من السمية لعربية.

## مصادر


تصنيف:إفريقيا
تصنيف:مدون د تونس
تصنيف:مدون مقدسة
تانيت

تصغير|تانيت
**تانيت** ؤلا **تينيت** ؤلا **تانايت** ؤلا **تانيث** ؤلا **تنت** ؤلا **تانيس** كانت ربة بونيقية ؤ أمازيغية، و كانت كبيرة رّبايب بلاد قرطاج لقديمة هيا ؤ راجلها رّب بعل هامون. ؤ كانو كايعبدوها حتى لأمازيغ لقدام.

أول ما كاتبان تانيت ف سّيجيل لأركيولوجي هيّا ف نقيشات من لقرن سّابع قبل لميلاد علا أقصا تقدير، حدا مدينة صيدا ف لوبنان، ؤ كيتشار ليها كا *تانيت ديالت عشتار*. نّدرة ديال لإشارات ليها من بين لحوايج لي كاتبين بلي كانت غير ربة تانوية ف دّيانة ديالت بلاد كنعان. ف قرطاج ب لموقابيل، تانيت كاتولي عندها شعبية كبيرة كا ربة معبودة، ف خيلال لقرن رّابع قبل لميلاد.

حيت سميتها كاتّكتب **𐤕𐤍𐤕** (تنت) بلا تشكال (بحال لكتبة د لعربية)، لعولاما كانو تّافقو باش يقراو سميتها *تانيت*، ولاكين واحد نّقيشات تّلقاو ف سيرتا (لي دابا ولات قسنطينة ف دزاير)، مكتوبين ب ليونانية، بينو بلي سميتها، علّاقل تماك، كانت كاتݣال *تينّيت*. هادشي ماكينفيش بلي تقدر تكون كانت معروفة ب سميّة ؤلا سميات خرين ف بلاص خرين.

تانيت كانت كاتّعتابر ربة د لخصوبة ؤ لؤمومة، ؤ كانت كاتسما "لوجه ديال بعل". طّقوس ديال لعيبادة ديالها ؤ ديال بعل هامون كانو كيدخلو فيهوم حتا دّبيح ؤ تّضحية ب لحيوانات، ؤ شي مرات حتا بنادم، سيرتو دّراري صّغار، ولاكين غير ف لمنطقة لي كاتسمّا *دّايرة ديال [[توفيط|تّوفيط]]*، لي كانت كاتشمل لمناطق لي دابا تابعة ل شّمال د تونس (سيرتو ف قرطاج ؤ هادروميتوم)، مالطا، صقلية (ف موتيا)، ؤ سردينيا (ف بزاف د لبلايص بحال ثاروس، سولكيس، ؤ نورا)، لي كاينة ف لوسط ديال لبحر شّامي. ف لغرب ديالو ماتّلقاو حتا شي أدلة بلي بحال هاد طّقوس ديال تّضحية كانو كيتمارسو.

ف تونس ديال دابا، باقية عادة د طليب ؤمك طنّو (ولّا ؤمك طنݣو، علا حساب لجيهة) فوقات لجفاف، ب واحد لؤغنية لي كاتبدا هاكا: *ؤمك طانو يا نسا طلبت ربي عالشتا*، لي تقدر تكون من لبقايا ديال عيبادة رّبة تانيت. ؤ ف شمال إفريقيا، كانقولو علا فلاحة لبور: لفلاحة لبعلية.

## مصادر

تصنيف:ربايب و ربات د لأمازيغ
تصنيف:ديانة أمازيغية قديمة
تصنيف:قرطاج
تصنيف:مقالات فيها مصدر و 3000 بايت
سعيد عويطة

**سعيد عويطة**، (بتمازيغت: ⵙⴰⵄⵉⴼ ⵄⵡⵉⵜⴰ)، تولد ف 2 نونبر 1959 ف قنيطرة، هو جرّاي مغريبي معتازل ديال لمسافات لمتوسطا.

سعيد عويطة من لأساطير ديال الجرا ف لمغريب، و بقوة ما كان كيجرّي بالزربة، تسمّا عليه الطران اللي ما بين الرباط و الدار لبيضا. عويطة عندو بزاف د لإنجازات ف لمسيرة ديالو، منّها ميدالية ذهبية فلألعاب لأولمپية ديال لوس أنجلوس 1984، و بطولة لعالم ديال 1987. كانو عندو ستة د لأرقام لقياسية لعالمية (اللي تحطّمو من بعد)، و هي: 1500 ميطرو، 2000 ميطرو، 3000 ميطرو، 2 ميل، و 5000 ميطرو (حطّمو 2 مرّات - أول واحد فالتاريخ جرّا 5 كلم ف قل من 13 دقيقة).

في نهار 3 من شهر شتنبر 2008 دار الإتحاد المغربي لألعاب القوى اعلان بتعيين سعيد عويطة كمدير تكنيك للمنتخب المغربي باش يعوض مصطفى عوشار. غير هو  الإتحاد زرب عليه في الإقالة و علن على رحيل ديالو  يوم 20 مارس 2009 بعدما وقعات خلافات بينو وبين الجامعة الملكية حول الاختصاصات و طريقة الخدمة. و كان كيخدم  كمحلل رياضي في القناة ديال الجزيرة القطرية و كان كيحلل التظاهرات الكبيرة بحال الأولمبياد و بطولات العالم، و كان داير ديو مع المعلق القرني ، و هادشي اللي أدى ل إتهام ليه من عند الجامعة الملكية ب تشويش و الهجوم عليها من القناة. بعدها مشا يدرب في الأردن ف منصب مدير تيكنيك.
تصغير|عويطة في فينال أولمبياد 800 مترو
عويطة عندو شركة ديال الحوايج د سبور كاينة في ميريكان.

## لأرقام لقياسية

## الميداليات اللي ربح

* الميدالية ديال الذهب في ألعاب لوس أنجلوس الأولمبية عام 1984 (في5000 مترو).
* الميدالية ديال النحاس في ألعاب سوول الأولمبية في عام 1988 (800 مترو).
* بطل العالم عام في 1987 (5000 مترو).
* بطل العالم داخل القاعة في عام 1989 (3000 مترو).
تصغير|عويطة في التامبر ديال أذربيذجان

## التكريمات و الجوايز اللي ربح سولو

* في 2012 كان واحد محطة الميترو تسمات في لندن بسميتو حيث المدينة كانت منظمة الاولمبياد و كان مشروع سميتو "The Underground Olympic Legends Map" تكرم فيه عويطة.
* أفضل رياضي في Track & Field ف عوام 1985 و 1987.
* 44 رباح متابع في مسابقات دولية في سباقات ديال 800 ميترو ل 10000 ميترو في قل من 16 شهر.
* ثلاثة المرات ربح نهائي ڭراند فينال IAAF في (800م، 1500م، 5000).
* تكريم من عند International Amateur Athletics Federation على لإنجازات اللي دار في عام 2001.
* عويطة كذلك كان في التامبر ديال بلاد اذربيجان في عام 1996.
* تسمى عليه تران في المغرب.
* خذا بزاف د تكريمات من الملك الراحل الحسن الثاني.
* أحسن رياضي عربي من قناة الجزيرة في عام 2000.
* في عام 1996، خرجات كوليكسيون خاصة ديال الماغن من شركة سواتش ، كان عويطة من ضمنها.

## مصادر

# http://www.gbrathletics.com/ic/gp.htm
# إطلاق اسمي سعيد عويطة وهشام الكروج على محطتين لمترو الأنفاق في لندن علاش، تاريخ الولوج 31 ماس 2012 .
# الدفاع الجديدي يجر سعيد عويطة للقضاء نيشان، تاريخ الولوج 31 ماي 2012
# إقالة عويطة من الإدارة الفنية للمنتخب المغربي الجزيرة الرياضية، تاريخ الولوج 31 ماي 2012 
# على قناة الجزيرة الرياضية عويطة يصفي حساباته مع جامعة القوى الصحرا المغربية، تاريخ الولوج 31 ماي 2012 

تصنيف:زيادة 1959
تصنيف:بيوغرافيا د رجال
تصنيف:لعاب د لاتليتيزم مغريبي
تصنيف:ناس حيين
تصنيف:ناس تزادو ف قنيطرة
تصنيف:ناس د قنيطرة
أنترنيت

تصغير|يسار|250px|<P ALIGN=center>طرف ديال شبكات مربوطة بيناتها بأنترنيت.</p>
[تصغير|يسار|250px|<P ALIGN=center>أول [سيرڤور د أنترنيت ف لعالم، تخدّم ف 1991.]]

**أنترنيت** (بلينݣليزية **Internet**) هوّا سيستيم عالامي تيربط ما بين ريزوات ديال لورديناطورات باش تقدر تتواصل معا بعضياتها. لانترنيت هوّا ريزو ديال رّيزوات فيها لّي عمومية ؤ لّي خصوصية، تاتخدم كولّها ب نفس لپروطوكولات. لأنترنيت ماشي هوّا لويب. هاد لّخّر هوّا رّيزو ديال لپاجات لّي كتحدّد ب لأدريسة د لويب (بحال *https://ary.wikipedia.org*)، ؤ لّي مرتابطة بيناتها بستيعمال ليانات. بمعنى أخور، لأنترنيت كيمتل رّيزو لمادي ديال لپيسيات ؤ لأجهزة لّي مرتابطة بيناتها، ؤ لويب كيمتل رّيزو لمعلوماتي لّي مأمپليمونطي فوق من لأنترنيت. ف ليستيعمال لعادي كاينين بزاف د نّاس ماكيفرقوش بيناتهم.

لأصل ديال أنترنيت بدا ف لميريكان، ملّي لعسكر ديالهم خرّجو طّيكنولوجيا د آرپانيط ف 1969، ؤ لّي هيّا لمرة لّولة ف لعالم رتابطو فيها بزاف ديال لورديناطورات بيناتهم. تطورات هاد طّيكنولوجيا، ولاكين بقات مخدّمة غي عند لعسكر، تال تّمانينات ديال لقرن لعشرين فين ولاّو كيخدّموها تا لجامعات. سّميّة تبدّلات ؤ ولاّت *أنترنيت* ف 1 يناير 1983.

تّخدام د أنترنيت من نّاس كاملين ولاّ مسموح ف لّول ديال تّسعينات، ؤ لموقع لّول تدار ف لويب ف 1991، ؤ موراها بدا تيتزاد لعدد د نّاس لّي تيخدّموه ف لعالم كامل. لمغريب دخّل لأنترنت ف 1994.

## مصادر


تصنيف:مقالات فيها مصدر و 3000 بايت
تصنيف:تأسيسات د 1969 ف الولايات المتاحدة د ميريكان
رضا بنخضرة

**رضا بنخضرة** (بلأمازيغية: ⵔⵉⴹⴰ ⴱⵏⵅⴹⵔⴰ - تولد ف 14 ماي 1998 ف الرباط) وويكيپيدي مغريبي وواحد من لمؤسسين ويكيپيديا بالدارجة ومن الناس اللي حطًو لقواعد ديالها وكتبو فيها بزاف د لمقالات. رضا واحد تا من لمؤسسين ديال ويكيميديا لمغريب ف 6 أكتوبر 2015، و هو الرئيس ديال لمجموعة.

قرا رضا بنخضرة ف لجامعة د لأخوين ف إفران، و متّل لمجتمع د ويكيميديا لمغريبي ف بزاف د لمؤتمرات، منها مؤتمر ويكيميديا 2016 ف برلين، اللي خلق فيه لمفاجأة حيت كان أصغر مشارك فيه، و تلاقا فيه مع دجيمي وييلز (لمؤسس د ويكيپيديا) و كاترين مار (لمديرة د مؤسسة د ويكيميديا ف ديك لوقيتة).

## شوف حتا
* رشيد أورقية
* عبد الرحمان آيت علي
* أناس السدراتي

## مصادر

تصنيف:ويكيميديين مغاربة
تصنيف:بيوغرافيا د رجال
تصنيف:زيادة 1998
تصنيف:ناس تزادو ف الرباط
عبد العزيز الستاتي

**عبد العزيز الستاتي** هو فنان شعبي. تولد ف لاربعا د لعونات ف دكالة ف إقليم سيدي بنور. كايتعتابر واحد من أهم لمغنيين الشعبيين ف لمغريب.

## لأغاني ديالو
* عطيني لڤيزا و الپاسپور
* تعالي داي داي
* الزين و لاطاي

## مصادر

تصنيف:مغني مغريبي
تصنيف:ناس حيين
تصنيف:زيادة 1951
تصنيف:زيادة 1961
أميريكا

تصغير|يسار|<P ALIGN=center>لأراضي ديال أميريكا</p>
**أميريكا**، اللي معروفة تا ب"لعالم الجديد" هي الطرف ديال لأرض اللي كيجمع ما بين أمريكا الشمالية و أمريكا لجنوبية. شحال هادي، كانت أميريكا محسوبة قارة وحدا، ولكن دابا الشمال و لوسط قارة بوحدهم، و لجنوب تا هو قارّة. لأراضي ديال أميريكا واخدة 8% من لمساحة د لكرة لأرضية، و 24.8% من ݣاع لمساحات اللي هوما أرض (و ماشي بحر).

أميريكا فيها طبيعة مبدلة بزّاف، بحال التلج و التوندرا، الصحرا، الجبال (الروكيز، لأنديز)، لويدان لكبار (أمازون، ميسيسيپي) و لغابات لإستوائية. ما كاينش تاريخ معروف بالضبط ديال وقتاش بنادم سكن أول مرّة ف أميريكا، و لكن التقديرات تاتقول باللي أول سكان أميريكا جاو من آسيا (و دازو على آلاسكا) ما بين هادي 42.000 و 17.000 عام. أوّل أوروپيين سكنو ف أميريكا كانو هوما النرويجيين اللي جاو مع لييف إيريكسون، و لكن ما كانوش ساكنين ديما تمّا. أمّا أوّل أوروپيين ستوطنو أميريكا و بقاو فيها هوما الناس اللي جاو مع كريسطوف كولومبوس.

تيسكنو ف أميريكا كلها تقريبا مليار ديال الناس، مفرّقين ما بين 35 بلاد. لبلدان التلاتة اللوالا اللي فيها الناس بزاف هي لميريكان، لبريزيل و لمكسيك، اللي بتلاتة ساكنين فيهم 2/3 ديال السكان د أميريكا. كاين بزاف د لمدون كبار ف أميريكا منها: نيو يورك، ميكسيكو، ساو پاولو، لوس أنجليس، بوينوس آيريس، ريو دي جانيرو.

## مصادر


تصنيف:قارات
تصنيف:مقالات فيها مصدر و علاين 3000 بايت
تصنيف:سوپرقارات
حسن لحريري

**حسن لحريري**، صحافي مغريبي ؤ معلق رياضي ؤ مقدم برامج د الرياضة ف لقناة لولة د لمغريب.

كان لعّاب د لكورة معا لفرقة د لقرض لفيلاحي، ؤ تقدّم موراها ل لكونكور ديال لقناة لّولة باش يخدم فيها. كان دار تّغطية ديال كاس لعالم 1994.

## شوف حتا
* سعيد زدوق
* عبد لحق الشراط

## مصادر

تصنيف:بيوغرافيا د رجال
تصنيف:صحافي مغريبي
تصنيف:صحفي رياضي مغريبي
لماط

[تصغير|ل[ماطيماتيسيان ليوناني ؤقليدس، لقرن 3 ق م.]]

**لماط** (بلعربية لفصحى: الرياضيات، بالنݣليزية: Mathematics) هو علم كايجمع ݣاع لفهامة اللي جاية من التخمام المنطقي ف مفاهيم مجردة بحال لأعداد و الشكال الهندسية و التقلاب على الخاصيات ديالها و العلاقات بيناتها. هاد العلم كبير بزاف و كايجمع شلا علوم تحت منو بحال لجبر و لهنداسة و لحتيمالات و التحليل. الماط كايتميز على لعلوم لخرة حيت ماجايش من التجراب و التسوال ديال الطبيعة. لماط فيه التخمام كتر و كايبدا بواحد لمجموعة د لبديهيات اللي تنقولو عليها صحيحة ولا على فتراضات تنقبلوها باش نبنيو عليها فهامات خرة. هاد البديهيات هوما الساس حيت هوما اللي كانبداو بيهم وما كانجيبوهمش من فتيراضات خرة.

لماط تطور من ممارسات بدائية ديال لحساب ؤ لقياس ؤ لوصف ديال شّكال ديال لكسادي لي كاينين ف لموحيط ف بنادم. التطور ديال لماط عرف زيادة ف لميتالية ؤ تجرّد ف التعامل معا لمادة ديالو، بحال لأعداد، الشكال التسطارية ؤ غيرهوم. تاريخياً، أقدم نص معروف فيه نتايج رياضياتية هوّا بوضايانا سوترا ف لهند من جوايه 900 قبل لميلاد، لي هوّا مجموعة د النصوص الدينية مكتوبة ب السنسكريتية، فيها بعض لمسايل د لماط، بحال تقريب د لقيمة د لجدر د جوج.

لماطيماتيسيانات كايخدمو لمنطق والتفكير باش يصاوبو قواعد باينين، واللي هوما طرف مهم ديال لماط. هاد لقواعد ماكايدخلوش معلومات اللي ماشي مهمة بزاف باش قاعيدة وحدة تغطي بزاف ديال لمسايل. هاد لقواعد كايولّيو مبرهنات إلا تبينو باللي بالصح كايخدمو فݣاع لحالات اللي كايتحطو فيهوم، أولّا حدسيات إلا ماتعرفوش واش حقيقين وكاينين وبصح خدامين. لأغلبية ديال لماطيماتيسيانات كايخدمو تفكير ماشي لوجيك وإبداعي باش يلقاو برهان منطيقي.

لماط بعض لمرات كاتلقى وكاتفلي قواعد ولّا أفكار اللي مافاهمينهومش. غاليبا فلماط لقواعد ولأفكار كايتختارو حيتاش بساط مامعقدينش أولا باينين. بعض لمرات، هاد لقواعد ولأفكار كايوليو يبانو لينا فلعالم د بالصح من مورا ماكاتدرسهوم لماط؛ وهادشي طرا بزاف دلمرات فلماضي. هادشي كايعاوننا نفهمو لعالم اللي ضاير بينا كتر وحسن. أمتيلة على مسايل دلماط هي لجمع، الطرح، الضرب، لقسيم، لمفاضلة ولمكاملة، لكسر، ولأعداد لعشرية. لمسايل ديال لجبر كايتفكوا بالتقلاب على لمتغيرات. لكالكيلاطريس كاتجاوب على ݣاع لحساب ديال لعمليات الربعة ديال لحسابيات.

## لمجالات اللي كايدرسهوم لماط
### لأعداد
لماط داخل فيه الدراسة ديال النماري ولكميات. هو فرع ديال لعلوم اللي كايتعامل معا لمنطق ديال لأشكال، لكميات والترتيب. بزاف ديال لمجالات اللي كاينين لتحت كايتدرسو فمجالات خرين فلماط، بحال نضرية لمجموعات أولّا اللوجيك د لماط. النضرية د لأعداد كاتركز كتر على لبني و التصرفات ديال لأعداد كتر من لأساس لحقيقي ديال لأعداد براسهوم، داكشي لاش ماتدكراتش لتحت.

### لبنيات
لماط د لبنيات كايدرس الشكل ولمجامعة ديال لحوايج ولمبنيات. هادو تخصوصات ديال لجبر و لمفاضلة ولمكاملة.

:

### لأشكال
بعض لمجالات فلماط كايدرسو لأشكال ديال لحوايج. لأغلبية ديال هاد لمجالات داخلين فالتسطار.

:

### التبدال
بعض لمجالات فلماط كاتدرس كيفاش كايتبدلو لحوايج. لأغلبية ديال هاد لمجالات داخلين ف لاناليز.

:

## مصادر


تصنيف:مصطلحات د لماط
تصنيف:مقالات فيها مصدر و 3000 بايت
تصنيف:صيونص شكلية
فاطمة زهرا أبو فارس

**فاطمة زهرا أبو فارس**، تولدات ف 28 فبراير 2002 ف لفقي بنصالح، هي لعابة د تيكواندو مغريبية.
## حياتها
ف 2018، ف لعاب لؤلامپية د شباب لي تنضمات ف بوينس أيرس، لارجونتين، ربحات لميدالية دهبية ف لمسابقة د كتر من 63 كيلو، مورما ربحات ف لفينال لعابة لإرانية كيميا حماتي.

ف 2019، متلات لمغريب ف لعاب لإفريقية لي تلعبات ف رباط ؤ ربحات لميدالية دهبية ف لمسابقة د كتر من 73 كيلو.

ف 2020، قبل من تصفيات د إفريقيا ل لعاب لؤلامپية د طوكيو، لمدير تيقني د لجاميعة حيد فاطمة زهرا من ليسطا د لعابة لي غادي يشاركو ف تصفيات بسباب "لإصابة". موراها طالبات باش تدار تحليلة مضادة والاكين لجامعية بقات قابطة ف لقرار ديالها. ف لخر، دارت فاطمة زهرا هي ؤ لمدريب ديالها ندوة صحافية بينات فيها بلي ماعندها حتا إصابة ؤ طالبات باش يتدخل لماليك ف هاد لقضية.
## جوايز

### تكريمات
* 2018 : جايزة محمد بن راشد د لإبداع رياضي
* 2018 : رياضية لمغريبية د لعام — لإداعة لوطنية
* 2019 : تكريم من لجمعية المغريبية د صحافة رياضية
* 2020 : تكريم من لمعهد لعالي د صحافة ؤ تيصال
## مصادر

تصنيف:بيوغرافيا د نسا
تصنيف:لعابة د تيكواندو مغريبية
تصنيف:زيادة 2002
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف لفقيه بنصالح
عبد الله زاݣور

**عبد الله زاݣور أوعبل** (ب تشلحيت : *أمغار ݣو عبلا*) مناضل ومقاوم سوسي مغريبي أمازيغي ضد لإستعمار لفرانساوي فلمغريب، تزاد عام 1885م و مات ف 1972م. كاتعتبر معركة أيت عبد الله من أهم المعارك لي قادها هاذ لمقاوم.و هو مول لقولة لكفاحية لمشهورة *"ءيتما لقرطاس ءيتما واوال"* زعما تقادا الرصاص وتقادا معاه حتى الهضرة.

## حياتو
تولد شيخ عبد الله زاݣور ف 1885 ف زغنغين ف منطقة ايت عبلا (ايت عبد الله) ف لأطلس صغير، منطقة تابعة اداريا لمدينة إيغرم ف إقليم تارودانت، تعرفات لمنطقة ب لعولاما ولفقها لي دكرات خبارهم ف كتاب المعسول وسوس العالمة د لعلامة محمد مختار سوسي. عاشت قبيلتو تاريخ حافل بالامجاد والبطولات، قاومو ستيعمار لفرانصاوي ف منطقة و كان عبد الله زاݣور هو أمغار ديالهم ديك ساعة بحال لبلان ديال الشيخ ماء العينين و أحمد الهيبة وزايد اوحما و عسو أوباسلام و موحا أوحمو الزياني و وحدين خرين . وناضل بشجاعة وحارب الإستعمار بحر جهدو.

## مصادر

### كتوبا و وتائق

# وثيقة من مصلحة التاريخ (حصن فانسي) في ملك الأستاذ أفا عمر (ترجمها: ذ عصامي جابر) .
# مدكرات في تاريخ المقاومة وجيش التحريرالمغربي(عبد الرحمان بن عبد الله الصنهاجي)
# مجلة التبادل الثقافي - العدد 3 (مجلة داخلية تصدرها الجمعية المغربية للبحث والتبادل الثقافي).
# طاقة ريحان من روضة الأفنان للأستاذ العلامة محمد المختار السوسي(ص24)
# 5- لائحة شهداء معركة أيت عبد الله - عن وثيقة للمرحوم ( الحاج منصور المومني ) من قرية أنامر.

تصنيف:لمغريب
تصنيف:سياسة
تصنيف:بيوغرافيا د رجال
تصنيف:لمقاومة لمغريبية
تصنيف:زيادة 1885
تصنيف:وفيات 1972
تصنيف:تاريخ د لمغريب
تصنيف:لقرن 20 ف لمغريب
تصنيف:زريعة شخصيات د لمغريب
تصنيف:مقالات فيها مصدر و 3000 بايت
تصنيف:ناس تزادو ف آيت عبد الله
تصنيف:مغاربا د لقرن 20
علي بن سماعيل

**مولاي علي بن سماعيل** (مزيود ف 1700، مات ف 1737 ف فاس) لملقّب ب **لعرج** سلطان لي حكم لمغريب مابين 1734 و 1736. لحكم ديالو جا ف وقت ديال عدم ستيقرار مورما مات بّاه السلطان مولاي سماعيل، و كان ف صراع معا خوتو على لعرش، سيرتو مولاي عبد الله.

## النشأة و الخلفية
تزاد مولاي علي بن إسماعيل فـ1700 داخل قصر مكناس، وكان من ولاد السلطان مولاي إسماعيل بن الشريف اللي تزادو من الجواري السودانيات. لقب "لعرج" جا من صفة جسدية عندو، ولايني كاين لي كايقول بلي كانت علامة شخصية قوية.

بعد وفاة المولى إسماعيل سنة 1727، دخل المغرب ف مرحلة ديال الفوضى السياسية و المعارك الداخلية بين ولاد السلطان على العرش. تولى الحكم خوه عبد الله بن إسماعيل بزاف د لمرات، و كانو الفتن مستمرة بين الخوت.

فـ 1734، ستاغل مولاي علي ضعف نفوذ مولاي عبد الله، و حشد نصارو من الجيش العلوي و بعض القبائل، و دخل فاس و علن راسو سلطان.

## فترة الحكم (1734–1736)
حكم مولاي علي لمدة قصيرة، و كانت الفترة معقدة، عامرة ب التحديات. حاول:

* توحيد الصفوف العلوية و تثبيت السلطة المركزية.
* الحد من نفوذ القياد المتمردين و خاصة جيش البخاري.
* إصلاح الجبايات وتقليل الضرائب على المناطق المتضررة.
* دعم العولاما و الزوايا على ود ترجاع الشرعية الدينية و السياسية.

### العلاقات مع القبائل و الزوايا
مولاي علي حاول يبني تحالفات مع القبائل الكبرى، بحال السهول و آيت ورياغل، ولكن العلاقات كانت متذبذبة بسبب النزاعات الداخلية و الصراع على السلطة. الزاوية الدلائية و الوزانية دعموه مقابل دعمهم السياسي و الديني، و هادشي عاونو باش يحافظ شوية على الشرعية.

### الأحداث العسكرية والسياسية

* قمع التمردات الداخلية ف فاس و مكناس.
* الدفاع على الحدود ضد محاولات بعض القبائل للتمرد.
* الحفاظ على ستقرار الحكم العلوي ف المدون الكبار.

### الوضع الإقتصادي و الإجتماعي
وخا الحرب و النزاعات، حاول السلطان الحفاظ على الموارد المالية للدولة، و تنظيم الجبايات ب طرق كاتخفف من التقل ديالها على السكان. دعم التجارة المحلية و الزراعة بشكل محدود، ف ظل الصعوبات الناتجة على عدم الإستقرار السياسي.

### لإهتمام ب لعلوم و لمعرفة
كان مولاي علي مهتم ب لعلوم، و جمع كتوبا إما ب الشرا، ولّا لهدايا ولّا النسخ لي عطاها ل خزانة ضريح مولاي دريس زرهون. من بين هاد لكتوبا:
* الجامع الصحيح ديال البخاري: من لڭزو 2 ل 10، مكتوب ب لخط لمغريبي و ريوس لمقاطع ديالو مكتوبين ب مداد الدهب و اللوان، ب خاتم سلطاني و تحبيس مديّل ب جوج د لعدول ف كلا ڭزو د لكتاب.
* الروض الأنف ديال لإمام السهيلي
* تنبيه الأنام في بيان علو مقام نبينا محمد عليه أفضل الصلاة وأزكى السلام ديال عبد الجليل بن محمد بن أحمد المرادي القيرواني لمعروف ب بن عظوم

## فقدان السلطة و نهاية الحكم
فـ 1736، خسر مولاي علي العرش ل صالح عبد الله بن إسماعيل، و رجع هاد اللخر للسيطرة على الحكم. بعد عام من فقدان السلطة، توفى مولاي علي سنة 1737 ف فاس، و تّدفن ف المدينة.

## مصادر


تصنيف:زيادة 1700
تصنيف:وفيات 1737
تصنيف:سلطان مغريبي
تصنيف:ناس توفاو ف فاس
تصنيف:ناس حكمو لمغريب
تصنيف:ناس تزادو ف مكناس
مركز شنايدر ديال طب لأطفال ف إسرائيل

تصغير|مركز شنايدر
**مركز شنايدر ديال طب لأطفال** ف إسرائيل، تأسس عام 1992، هوّا سبيطار ديال دّراري صّغار كايركز علا صّحة ديالهوم، سيرتو زّريع ديال لأعضاء ؤ لكونصير. كيداوي هاد سّبيطار موموات، لبزوز ؤ لمراهقين حتال 18 عام ف لعمر، ؤ شي مرات حتا 21 عام.

## مصادر

تصنيف:إسرائيل
ݣريما

[250x250بك|طاكسي صغيرة داخل لمجال الحضري [الدار البيضا|للدار لبيضا|يسار]]

**لݣريما** أولا **لاݣريما** هي الرخصة لي خاصة أي واحد باش يستاغل الطاكسيات فلمغريب. هاد الرخصة تاتّحتاج حتا فلمركوب لي ماشي عمومي بحال لكار.

تايرجع التاريخ ديال هاد الرخصة ل مورا لاستقلال د لبلاد عام 1956. هاد الرخصة تدارت باش يتقنن لمركوب ف لمدونا و ما بين الجيهات. هاد الرخصة ما زال تاتخلي الريع ف لاقتصاد د لمغريب.

## التاريخ
ف لخمسينات والستينات مورا لاستقلال من فرانسا، قرر لمخزن يدير مركوب عصري ف شي مدونا د لمغريب. من غير لمركوب لي كان موجود ف الدارلبيضا، الرباط، فاس، مراكش، مكناس، طنجة و وجدة، تقرر يدار واحد النوع أخور د لمركوب ديال لخواص بحال الطاكسيات صغار و لكبار و حتا لكيران ما بين لجيهات. ف لول تفرقات هاد لاݣريمات على الناس للي كانو ف لجيش د التحرير والناس لموعاقين.

### كيفاش دخلات السياسة
ف السبعينات والتمانينات، كان ف لمغريب واحد النوع د لمخاصمة مابين لمخزن ولمعارضة. داكشي علاش خدمات السلطة هاد لاݣريمات باش تعطي لشي ناس لحق باش تستغل لمركوب وحتا لمعادين. هادش لي خلا بزاف ديال صحاب هاد لاݣريمات من لمخزن بحال لأعيان و لفنانين و الرياضيين و حتا رجال الدين. كاينين شي ناس شدو هاد لاݣريمات حيت ما فحالهومش وشي ناس حيت زاوݣو لماليك نيشان مللي زار مدينتهوم.

## لقانون
كاين واحد لقانون ف لمغريب للي تاينضم هاد الرخصة لي تايقول بلي هي كاتعطا ماش حق. تاتعتابر ف لمغريب إكرامية "جتيماعية" كاتبقا 6 سنين تقدر تجدد. هاد الرخصة ما تاتحييدش لمولاها وتقدر تكرا أولا تورت وتقدر حتا تباع.

## لاݣريمات لي كاينين
كاين ف لمغريب تسعود د لاكريمات ديال لمركوب لي مشروحة ف طابلو لتحت:

## مصادر

تصنيف:طرونسپور ف لمغريب
تصنيف:مقالات فيها مصدر و 3000 بايت
أمريكا الشمالية

تصغير|يسار|<P ALIGN=center>لأراضي ديال أمريكا الشمالية</p>

**أمريكا الشمالية**، هي قارة جات فالنص الشمالي ديال لأرض، و هي الطرف لفوقاني ديال أميريكا. تايحدّها من الشمال لمحيط لمجمّد الشمالي، من الشرق لمحيط لأطلسي، من لغرب لمحيط لمهدّن، و من لجنوب لبحر د لكاريبي و أمريكا لجنوبية.

لمساحة د أمريكا الشمالية هي تقريبا 24.7 مليون كلم مربع، و تيسكنو فيها تقريبا 579 مليون د الناس، مفرّقين على 23 بلاد. أمريكا لوسطانية و لبلدان د لكاريبي تا هوما محسوبين مع لقارة ديال أمريكا الشمالية.

أمريكا الشمالية هي تالت أكبر قارة ف لمساحة (مورا آسيا و إفريقيا)، و الرابعة من حيت عدد السكان مورا آسيا و إفريقيا و ؤروپا.
## مصادر


تصنيف:أميريكا
تصنيف:قارات
محمد زيان

**محمد زيان**، تولد فـ14 فبراير 1943 ف مالاݣا، هو محامي ؤ سياسي مغريبي.

## حياتو
### لخدمة ديالو
ف 1982، دافع علا زعيم د لعدل ؤ لإحسان شيخ عبدسلام ياسين.

ف 1992، دافع علا لحوكومة ضد نقابي نوبير لأموي لي كان عايرها ب"شفارة" ف جورنال صبليوني إل پاييس، ف لخر تحكم عليه ب عاماين د لحبس.

ف 1998، دافع علا لبرلاماني د تيحاد دوستوري حسن لياماني ف لقضية ديالو معا لبانكا د سياش لي كانت كاتسالو 70 مليون درهم.

ف 2006، دافع علا لجازائيري عبدرحمان عاشور ف لقضية د ختيلاس لفلوس من لبانكا لوطنية لجازائيرية، مورما دارت لجازائير مدكرة بحت ؤ طالبات لمغريب تسلمو ليها؛ لي ف لخر تحكم عليه ب 4 سنين د لحبس.

ف 2017، دافع علا ناصر زفزافي ؤ لمعتقلين د حراك ريف، قبل مايسحبو منو توكيل ف نونبر ف نفس لعام.

ف 2018، كان من بين لمحاميين لي دافعو علا صحافي توفيق بوعشرين.

ف 26 مارس 2019، تمنع من لخدمة ل تلت شهور مورما حكمات عليه لمحكمة لبتيدائية د رباط بسباب "فعايل ضد لقواعد ؤ لأخلاق د لخدمة"؛ ف 2 يوليوز 2020، عاودات حكمات عليه نفس لمحكمة ب عام د لمنع بسباب "لمرافعة ف لقضية د بوعشرين لي كانت خارج سياق".

### نشاط سياسي
ف 27 فبراير 1995، تعين زيان وزير منتدب ل لوزير لول مكلف ب حقوق لإنسان ف حوكومة لفيلالي تانية. ف فبراير 1996، قدم ستيقالتو مباشرة ف دوزيم بسباب حملة تطهير لي كان داير وزير داخيلية دريس لبصري.

ف نتيخابات تشريعية د 1997، خسر زيان لمقعد ديالو د برلاماني ف دائرة د طانجا ب سميت حيزب لعمل.

فـ فبراير 2001، علن زيان بلي غادي يحل حيزب جديد ب سميت لحيزب لمغريبي ليبيرالي، ؤ غادي يدير لمؤتمر تأسيسي ديالو ف 27 أبريل ف ناضور

## پوليميك
ف يونيو 2020، ف جايحة د ڤيروس كورونا، دار زيان تصريح كي قول فيه بلي كاين "غير 15 لحالة لي كاينة ف لمغريب ؤ 700 كيتعالجو بلا دوا [ؤ] علاودهوم 35 مليون مغريبي ف حالة حصر".

## مصادر

تصنيف:زيادة 1943
تصنيف:ناس قراو ف جاميعة محمد لخاميس
تصنيف:محامي مغريبي
تصنيف:سياسي مغريبي
تصنيف:وزير مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس د طانجا
تصنيف:ريافة
تصنيف:سياسيين مغاربا د لقرن 21
رودجر فيديرير

** رودجر فيديرير** (بلألمانية: **Roger Federer**) (تولد نهار 8 غشت 1981 ف بازل ف سويسرا) لعاب ديال الطينيس سويسري، محسوب من أحسن اللّعابة ديال الطينيس ف التاريخ. فيديرير كان هو أحسن لعّاب ديال الطينيس ف لعالم (الترتيب اللّول) ل 310 د السيمانات (لمجموع ديال لمرّات اللي جا فيهم هو اللّول)، منها 237 سيمانة متتابعة.

فيديرير عندو بزّاف د لأرقام لقياسية ف لعالم ديال الطينيس، منها:
* ربح 20 ݣران شليم، و هو أكبر عدد ف التاريخ (متعادل مع رافاييل نادال).
* ربح 8 د لمرّات لبطولة د ويمبيلدون
* ربح لبطولة د ميريكان لمحلولة خمسة د لمرّات (متعادل مع جيمي كونورز و پيط سامپراس)
* وصل على لأقل 5 د لمرات للنهاية ف كل بطولة من لبطولات الربعة لكبار
* واحد من تمنية د الرجال اللي ربحو لبطولات الربعة كاملين

## مصادر


تصنيف:بيوغرافيا د رجال
تصنيف:لعاب د الطينيس سويسري
تصنيف:زيادة 1981
تصنيف:ناس حيين
بيرون

**لْبيرون** ؤلا **أبايرو** (سمية لعلمية **Sarda**) هوّا فصيلة ديال لحوت، لحجم ديالو متوسط، مفتريس، ؤ كينتمي ل لفاميلة ديال لحوتات لعضمية (لّي عندها عضام بلاصت لغضروف).

تصغير|316x316بك|بيرون

## مصادر

## شوف تا
* أرومي
* أغوري
* أسكراي


تصنيف:حوتات
برداݣ

**لبرداݣ** ؤلا **أبرداݣ** (سمية لعلمية **Pagrus pargus**) هوّا نوع ديال لحوت منتاشر ف لمحيط لأطلسي ؤ لبحر دّخلاني، ف لبلايص فين لما كيكون ماغارقش بزاف. طّول لعادي ديالو كيقدر يوصل ل 75 سنتيميتر. أغلبية ديال لأفراد ديال لبرداݣ كيبداو حياتهم دكورا ؤ كيتحولو من بعد ل نتوات.
تصغير|316x316بك|برداݣ

## مصادر

## شوف تا
* حرتوكا
* أبوري
* إرغل


تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
برو

**لبرو** ؤلا **أبرو** (سمية لعلمية **Pagellus bogaraveo**) هوّا نوع ديال لحوت كيعيش فبزاف ديال لمناطق منها لبحر دّخلاني ؤ جيهت جزر لكاناري.
تصغير|316x316بك|برو

## مصادر

## شوف تا
* أزامار
* أبوري
* تاغنجة


تصنيف:حوتات
تصنيف:حوتات ديال لميديطيراني
أبزاز

**أبزاز** (سّمية لعلمية **Leonotis leonurus**) هوّا نوع ديال لعشوب من لفاميلة ديال نّعناع، منتاشرة ب لخصوص ف جنوب إفريقيا مي كاينة حتا ف شمال إفريقيا ؤ ؤروپا، ؤ عندها ستيعمالات طبية.

## مصادر

## شوف تا
* أدمام
* زانزو
* أرغليم


تصنيف:نبتات
أبلاغ

**أبلاغ** ؤلا **لْبلاغ** (سمية لعلمية **Dicentrarchus labrax**) هوّا نوع ديال لحوت معضّم كيعيش ف لبحورا (لمحيط لأطلسي، لبحر دّخلاني، لبحر لكحل)، ؤ حتا ف لويدان ؤ لبلايص لي فيهم لملحة قليلة.
تصغير|316x316بك|أبلاغ

## مصادر

## شوف تا
* أزامار
* أبوري
* برو


تصنيف:حوتات توصفو ف 1758
تصنيف:حوتات ديال لميديطيراني
أبوكار

**أبوكار** (سمية لعلمية **Papio cynocephalus**) هوّا نوع ديال لقرودا لّي رّاس ديالو كيشبه شوية ل رّاس د لكلب.

## مصادر


تصنيف:قرديات
تصنيف:حيوانات د شرق إفريقيا
تصنيف:نواع مامهدداش د ليستا لحمرا
أتاي

**أتاي** (سّمية لعلمية **Camellia Sinensis**) هوّا نوع ديال لعشوب كتنشّف ؤ كتكون عندها ريحة خاصة، ؤ كيتصايب منها مشروب عندو نفس سّمية.

## مصادر

## شوف تا
* أزير
* لويزة
* پيسطاش


تصنيف:نبتات
تصنيف:نبتات توصفو ف 1753
تصنيف:أتاي (مشروب)
أتبير

**أتبير** ؤلا **تّبير** (سمية لعلمية **Alopias vulpinus**) هوّا نوع ديال لقرش كاين تقريبا ف لمحيطات ديال لعالم كامل، ؤ كيقدر يقرب حتال حدا لپلاجات.
تصغير|316x316بك|أتبير

## مصادر

## شوف تا
* حرتوكا
* روكان
* زيݣزا


تصنيف:روكانيات
تصنيف:نواع مامأمناش على حساب تصنيف ليستا لحمرا
آيت صواب

تصغير|234x234بك|قبائل أيت صواب.
قبيلة ؤلا قبايل **أيت صواب** هي واحد لمجموعة ديال لقبائل سوسية تجمعو تحت إتحادية قبائل أيت صواب لي هي براصها تابعا للقبائل الجبلية المكونة لإتحادية قبائل اشتوكة الكبرى .ولي كايجمعها هاد الاسم .فلحدود ديالها الترابية من جيهة شرق قبيلة إداوݣنيضيف و قبيلة املن. و من جيهة شمال قبيلة أيت تيدلي . و من لغرب قبيلة أيت حماد و قبيلة أداورسموك. و من لجنوب قبيلة إداوسملال.

## قبائل
كاتقسم أيت صواب ل مجموعة من لقبائل و لي هي:

* قبيلة إساݣن
* قبيلة تودمـا
* قبيلة تنالت
* قبيلة تيوازوين
* قبيلة أيت عين
* قبيلة أيت ويكمان
* قبيلة أيت يحيى
* قبيلة أيت أوغان
* قبيلة أيت باحمان
* قبيلة أيت ايكيسل
* قبيلة أيت كفسيس
* قبيلة أيت واعزيز
* قبيلة أيت ايمديون
* قبيلة إينضريفن

## مصادر

تصنيف:جهة سوس ماسة
تصنيف:قبيلة مغريبية
أترار

**أترار** (سمية لعلمية **Berberis**) هيّا ݣنس ديال شجر فيها كتر من 450 نوع، كاينة ف بزاف د لمناطق ف لعالم، كتنتامي ل لفاميلة ديال **Berberidaceae**، كتنتج بعض نّواع ديالها واحد لفاكهة صغيرة ف لحجم لونها قهوي ؤلا حمر.
تصغير|316x316بك|أترار

## مصادر


تصنيف:شجرة
حرتوكا

**حرتوكّا** ؤلا **أحارتي** (سمية لعلمية **Scyliorhinidae**) هيّا فاميلة ديال نواع د لقرش لحجم ديالها صغير ؤ جّلد ديالها منقط.
تصغير|316x316بك|حرتوكّا

## مصادر

## شوف تا
* أتبير
* روكان
* أسكراي


تصنيف:روكانيات
بران

**لْبران** (سّمية لعلمية **Orcinus orca**) هوّا نوع حيواني من لفصيلة ديال دّلفين. لبران كيعيش ف لموحيطات د لعالم كاملين، ف أوساط بحرية مختالفة، من غير بحر لبلطيق ؤ لبحر لكحل، ؤ شي بلايص ف لمحيط لمجمد الشمالي.

## سّمية
على حساب لّيساني محمد شفيق، لبران عندو بزاف د سّميات ف دّاريجة، من بينها **برال** ؤلا **برار** ؤلا **أخشان** ؤلا **أخشال** ؤلا **أݣلّوس** ؤلا **أبرار**.
تصغير|316x316بك|بران

## مصادر

## شوف تا
* أزيام


تصنيف:دلفينيات
تصنيف:بزوليات توصفو ف 1758
داد

**دّاد** ؤلا **أدّاد** ولّا **أضّاض** (سّمية لعلمية **Atractylis**) هيّا ݣنس ديال لعشوب لأصل ديالها من لمنطقة ديال لبحر دّخلاني، فيها نْواع كتيرة منتاشرة ف شمال إفريقيا، جزر لكاناري، شّرق لْأوسط، ؤ ؤروپا، ؤ عندها ستيعمالات طبية بحال ف لعلاج ديال لعضات د لّفاعي.

## نواع كاينة ف لمغريب

* شوك لعلك **Atractylis gummifera**: كتقدر تّسبب ف تسمم، خصوصا عند دّراري صّغار.
تصغير|316x316بك|شوك لعلك Atractylis gummifera
* Atractylis babelii 

* Atractylis polycephala 

* Atractylis aristata 

* Atractylis caespitosa 

* Atractylis cancellata 

* Atractylis carduus 

* Atractylis delicatula 

* Atractylis echinata 

* Atractylis prolifera 

* Atractylis serrata 

* Atractylis serratuloides 

## مصادر


تصنيف:نبتات
تصنيف:مقالات فيها مصدر و 3000 بايت
إتيت

**إتيت** (سمية لعلمية **Psychodidae** ؤلا **Phlebotomidae**) هيّا فاميلة ديال لحشرات لّي سميتها لعلمية هيّا Psychodidae، معروف راها كتمص دّم ديال بنادم بحال نّاموس، ؤ كتنقل لأمراض.
تصغير|316x316بك|إتيت

## مصادر

تصنيف:بخوش
أعريش

**أعريش** (سمية لعلمية **Tamarix**) هوّا ݣنس ديال شجر كيدير زهر، منتاشر ف لمناطق نّاشفة ديال أوراسيا ؤ إفريقيا.
تصغير|316x316بك|أعريش

## مصادر


تصنيف:شجرة
أدال

**أدال**  ؤلا **لْخز** ؤلا **خز لبحر** () هوما مصطلحات لي كيتخدّمو على مستعمرات ديال لخز (، ) و سيانوباكتيريا عايشين ف سامبيوز معا خيوط ديال لفݣيع، لخميرة و لباكتيريا. كايتقى أدال ف لبحر ؤلا فوق سطوح ديال لحجر ؤلا لحيوطا. لمصطلح ديال "سامبيوز" () تختارع نيت من ملاحظات ديال مستعمرات د أدال.

## مصادر

## شوف تا
* أݣرني
* أفرسيݣ
* أطرايلال
أداناي

**أداناي** (سمية لعلمية **Leptoptilos**) هوّا ݣنس ديال بلارج كيكون لحجم ديالو كبير بزاف، ؤ كاين ف آسيا ؤ إفريقيا. سمية أداناي تقدر تشير حتال واحد نّوع أخور ديال طّيور، ماشي من نفس لفصيلة، ؤ كيكون راسو كحل (أداناي بو راس كحل).
تصغير|316x316بك|أداناي

## مصادر


تصنيف:طيور
أداناي بو راس كحل

**أداناي بو راس كحل** (سمية لعلمية **Threskiornis aethiopicus**) هوّا نّوع ديال طّيور، أصلو من إفريقيا ؤ شّرق لْأوسط ؤ كان مقدس عند لمصريين لقدام، حيت كان مرتابط ف دّيانة ديالهم معا لإله توث. سمية أداناي ب شكل عام تقدر تشير حتال واحد ݣنس ديال طّيور من لفاميلة د بلارج، مي هاد جّوج ماعندهومش علاقة معا بعضياتهم غير تّشابه شوية ف شّكل.
تصغير|316x316بك|أداناي بو راس كحل
تصغير|316x316بك|لإله توث

## مصادر

تصنيف:طيور
تصنيف:طيور د إفريقيا
تصنيف:نواع مامهدداش د ليستا لحمرا
أدمام

**أدمام** (سّمية لعلمية **Crataegus monogyna**) هوّا نوع ديال لعشوب كدّير النوار، لأصل ديالو من لمغرب لكبير، ؤروپا، ؤ غرب آسيا، مي ولّا منتاشر ف بزاف د لمناطق خرين ف لعالم.

## مصادر

## شوف تا
* أزير
* لويزة
* أبو

تصنيف:نبتات كيتكالو
تصنيف:فلورا د شمال إفريقيا
تصنيف:نواع مامهدداش د ليستا لحمرا
أرغليم

**أرغليم** ولا **رجلة** (سّمية لعلمية **Portulaca oleracea**) هوّا نوع ديال لعشوب كدّير زّهر ؤ كتكال، منتاشرة ف لمنطقة ديال لبحر دّخلاني ؤ بلايص خرين ف لعالم، كيوصل طّول ديالها ل 40 سنتيم ؤ كتنتج صمغ.

كاتقدر تنبت ف شقوق ديال الطريطوار و ممرات الكار، زيادة على لخلا و جنب الطرقان.

## شوف تا
* أدمام
* أزير
* أبزاز

## مصادر


تصنيف:نبتات
تصنيف:نواع مامهدداش د ليستا لحمرا
تصنيف:نبتات توصفو ف 1753
أحمد العباس

**أحمد العباس** هو السلطان اللخراني ديال الدولة السعدية. فاش تولا لحكم د الدولة السعدية كانت ولات ضعيفة و النفود ديالها بقا غير ف مراكش. تمردو ضدو قبيلة خوالو بقيادة كروم الحاج الشيباني, لي ولا هو الحاكم د مراكش حتا دخليها رشيد بن الشريف.

## مصادر

تصنيف:سلطان مغريبي
تصنيف:وفيات 1659
تصنيف:سعديين
تصنيف:ستيتناء من طاݣ ناقصين تصاور
تصنيف:مغاربا د لقرن 17
أركنوز

**أركنوز** ؤلا **ألكنوز** (سمية لعلمية **Pleurodelinae**) فاميلا ديال لبرمائيات (كتعيش ف لما ؤ ف لبر).
تصغير|316x316بك|أركنوز ف لارض

## مصادر

## شوف تا
* فزضاض


تصنيف:حيوان
عرناكو

**عرناكو** ؤلا **أرناكو** (سمية لعلمية **Holothuroidea**) هيّا كلاص ديال لحيوانات رّخوية كتعيش ف لبحورا ؤ لمحيطات حدا لْقاع.
تصغير|316x316بك|عرناكو

## مصادر


تصنيف:حيوان
أرواز

**أرواز** (سّمية لعلمية **Coriaria myrtifolia**) هوّا نوع ديال لعشوب، منتاشرة ف لمنطقة ديال لبحر دّخلاني، لّي منها شمال إفريقيا، إيبيريا، ؤ جنوب ؤروپا. ف دزاير، سيرتو ف ضواحي جيجل، هاد لعشبة كاتسما *لحربك*. 

## مصادر

## شوف تا
* أدمام
* أروزي
* أرغليم


تصنيف:نبتات
تصنيف:فلورا د شمال إفريقيا
تصنيف:نبتات توصفو ف 1753
جاويين

**لجاويين** (ب لجاوية نݣوكو *ꦮꦺꦴꦁꦗꦮ ونݣ جاوا*، لجاوية كراما: *ꦠꦶꦪꦁꦗꦮꦶ تيانݣ جاوي*؛ ب لإندونيسية **سوكو جاوا Suku Jawa** ؤلا **أورانݣ جاوا Orang Jawa**): هوما لمجموعة لعرقية لأصلية ف ݣزيرة جاوا لي كاينة ف إندونيسيا. لعاداد ديالهم تقريبا شي 100 مليون واحد، و كايشكلو أكبر مجموعة عرقية ف إندونيسيا، و كايكونو ف لغالب ف لپارتية لوسطانية و شرقية ديال لݣزيرة. كاينين بزاف ديال ناس أصلهم جاوي ف بزاف ديال لقطاعات ديال أندونيسيا، ماليزيا، سنغافورة، سورينام، السعودية، مصر و هولاندا.

## مصادر


تصنيف:أندونيسيا
أروزي

**أروزي** ؤلا **أݣراز** ولا **أززّو** ولا **ؤشفود** (سّمية لعلمية **Calicotome spinosa**) هوّا نوع ديال لعشوب مشوّكة ؤ كدّير زّهر، منتاشرة ف لمنطقة ديال لبحر دّخلاني ؤ ؤروپا، خصوصا ف لمغريب، دزاير، تونس، ليبيا، ؤ سپانيا.

## نويطات

## مصادر

## شوف تا
* أدمام
* أزير
* أرواز


تصنيف:نبتات
تصنيف:فلورا د شمال إفريقيا
كاس إفريقيا

تصغير|كاس إفريقيا
**كاس إفريقيا ديال كورة ديال الرجال**، (ب لفرانساوية: Coupe d'Afrique des Nations - CAN)، اللي معروفة ب كاس إفريقيا، هي أكبر مسابقة ديال لكورة ف إفريقيا، و تيتضمها لإتحاد لإفريقي ديال لكورة (لكاف). كاس إفريقيا تلعبات أول مرة ف 1957. من 1968، بدات تاتّلعب مرة كل عاماين. من 2013، ولاّت تا تّلعب ف لعوامات لفردية بلاصة لعوامات الزوجية، باش ما تكونش ف نفس لعام ديال كاس لعالم. من 2017، ولاّو تيشاركو 24 فرقة ف كاس إفريقيا، مقسومين على 6 د لمجموعات.

أكتر بلاد ربحات كاس إفريقيا هي مصر (ربحاتها د 7 لمرّات) و آخر بلاد ربحاتها هو المغرب  (ربحاتها ف 2025). لمغريب ربح كاس إفريقيا زوج مرات ف التاريخ ديالو (لكاس د 1976 ف إتيوپيا و 2025 ف المغريب)، و نضّمها زوج مرات ف 1988 و 2025.

## مصادر


تصنيف:بطولات د كورة
تصنيف:تأسيسات د 1957 ف إفريقيا
أرومي

تصغير|316x316بك|أرومي
**أرومي** (سمية لعلمية **Scorpaenidae**) هيّا فاميلة ديال لحوتات لبحرية بعض نّواع ديالها سامة. كاينين عل أقل 7 د نّواع منها ف لبحورا د لمغريب.

## ليستة ديال نّواع د أرومي ف لمغريب

* Scorpaena elongata
* Scorpaena loppei
* Scorpaena maderensis
* Scorpaena notata
* Scorpaena porcus
* Scorpaena scrofa
* Pontinus kuhlii

## شوف تا
* أغوري
* بيرون
* أسكراي
## مصادر


تصنيف:حوتات
كاس أوروپا

تصغير|يسار|200 px|لكاس اللي تاتربحو لفرقة اللي تاتدّي كاس أوروپا
**كاس أوروپا ديال كورة ديال الرجال**، لي معروفة ب **بطولة أمم أوروپا**، و لا ل**يورو**، هي أكبر مسابقة ديال لكورة ما بين لمنتخبات د لبلدان د أوروپا، و تيتضمها لإتحاد لأوروپي ديال لكورة (ليويفا). كاس أوروپا كاتّلعب مرّة كل 4 سنين، و أوّل مرة تلعبات كانت ف 1960.

أكتر بلاد ربحات كاس أوروپا هي صبانيا (ربحوها ربعة د لمرّات)، و آخر بلاد ربحاتها هي نيت صبانيا (ف لبطولة د 2024 اللي تنضّمات ف ألمانيا).

لبطولة ديال 2020 تأجلات بسباب الجايحة ديال ڤيروس كورونا اللي كانت ف لعالم كامل داك لعام.

## مصادر


تصنيف:بطولات د كورة
تصنيف:تأسيسات د 1958 ف ؤروپا
أرݣان

**أرݣان** (سمية لعلمية **Argania Spinosa** ب تمازيغت: **ⴰⵔⴳⴰⵏ** أرݣان) هوّا نوع ديال شجر نادر ف لعالم كاين غير ف لمغريب و تزرع من بعد في شي بلايص خرة فالعالم.
تصغير|316x316بك|أرݣان

## مصادر

تصنيف:شجرة
أرݣل

**أرݣل** (سّمية لعلمية **Helianthemum canariense**) هوّا نوع ديال لعشوب زّهرية، لأصل ديالها من لمغريب ؤ جزر لكاناري، ؤ كاينين نواع من نفس لݣنس ديالها ف نّص شّمالي ديال لأرض، خصوصا ف لمنطقة ديال لبحر دّخلاني.

## مصادر

## شوف تا
* أدمام
* أزير
* أريفي

تصنيف:نبتات
لواد د لأمازون

تصغير|يسار|250px|<P ALIGN=center>تصويرة د لواد د لأمازون.</p>
تصغير|يسار|250px|<P ALIGN=center>خريطة د لبلايص اللي تيدوز منها لأمازون.</p>
**لأمازون** (بالصبليونية: Río Amazonas - بلبرتغالية: Rio Amazonas) هو واحد لواد ف أمريكا لجنوبية. لأمازون هو أكبر واد ف لعالم من الناحية د التدفق ديالو. هاد التدفق كبير لدرجة أنه واخا يتجمعو لمعدّلات د لوديان التمنية اللي موراه ف الترتيب، أيبقا فايتهم (تعطي تقريبا 20% من لما لحلو د لعالم). من ناحية الطول، لأمازون هو تاني أطول واد ف لعالم من مورا لواد د النيل، و من ناحية لغرق، هو التاني ف لعالم من مورا لواد د لكونݣو. لأمازون تينبع من بزاف د الجبال ف لأنديز، كاينا ف لپيرو و لإكواطًور، و تيصب ف لمحيط لأطلسي.

لأمازون واد ما تادوز عليه تا قنطرة، ماشي حيت واسع، و لكن حيت ما تيدوزش على مدن كبار، و لأغلبية د لبلايص اللي تيدوز منها هي غابات و فيها أصلا طرقان قلال.

لأمازون تيدوز من بزاف د لبلدان ف أمريكا لجنوبية، و هي: لبريزيل، لپيرو، لإكواطًور، ڤينيزويلا، كولومبيا و بوليڤيا. بقوة ما لأمازون كبير، كيتسمّا تا "لواد لبحر".

## مصادر


تصنيف:ويدان
تصنيف:مقالات فيها مصدر و 3000 بايت
أزامار

**أزامّار** (سمية لعلمية **Serranus scriba**) هوّا نوع ديال لحوت منتاشر ف لجيهة شّرقية ديال لمحيط لأطلسي، لبحر دّخلاني ؤ لبحر لكحل.
تصغير|316x316بك|أزامار

## مصادر

## شوف تا
* أرومي
* أفورݣل
* أسكراي


تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
لواد د النيل

تصغير|يسار|250px|<P ALIGN=center>تصويرة د لواد د النيل ف أوݣاندا.</p>
تصغير|يسار|250px|<P ALIGN=center>خريطة د لبلايص اللي تيدوز منها النيل.</p>
**النيل** هو أطول واد ف لعالم (الطول ديالو هو 6650 كم) و جا ف إفريقيا. النيل عندو جوج ديال الروافد: النيل لبيض، اللي تينبع من الضايات لكبار ديال وسط إفريقيا، و النيل الزرق، اللي تينبع من ضاية تانا ف إتيوبيا. الروافد بجوج تيتلاقاو ف السودان و تيولّيو واد واحد تيصب ف لبحر لبيض لمتوسط.

النيل تيدوز من حداش لبلاد ف إفريقيا، و هي: طنزانيا، أوݣاندا، رواندا، بوروندي، جمهورية لكونݣو ديموقراطية، كينيا، إتيوپيا، إيريطيريا، جنوب السودان، السودان و مصر. النيل هو أهم مصدر ديال لما ل مصر و السودان.

## مصادر


تصنيف:ويدان
طريق الوحدة

**طريق الوحدة** هي السمية ديال واحد الطريق ف المغريب مابين تاونات و كتامة للي هي شي 80 كلم و تبنات عام 1957. لمهدي بن بركة هو للي نضم لبني ديالها منبعد الموافقة ديال الملك محمد الخامس ف الخطاب ديالو للشباب للي جا باش اتطوع من بزاف د الجهات ف المغريب.

## السمية
تسمات الطريق ب الوحدة حيت كان الهدف هو يكون هاد المشروع وحد الرمز د الوحدة ما بين المغاربة و هاد الطريق جات بلعاني مابين واحد المدينة كانت ف لحماية د سپانيا و التانية اللي كانت ف لحماية د فرنسا.

## مصادر

تصنيف:طرقان لمغريب
لميطرو د كازا

**لميطرو د كازا** ولا **د الدار البيضا** هو واحد المشروع ف الدار البيضا ديال لمركوب تحت الأرض كان ف السبعينات ف المغرب.
## التاريخ د المشروع
تدار البلان ديالو باش ينقص الزحام ف لمركوب ديال كازا اللي كبرات بزاف. حبس هاد المشروع واخا تناقش بزاف د لمرات، بحال ف 2013 ملي علنات المدينة بللي بغات تبني واحد الخط ديال 15 كم وايني فوق الأرض هاد الخط غايكون مابين سيدي مومن و الكورنيش حدا الجامع د لحسن التاني.
مركز|تصغير|750x750بك| البلان اللي تدار ف 2013 ديال لميترو د كازا.
ف 30 يونيو 2014، حبس المجلس ديال المدينة هاد مشروع حيت غالي بزاف؛ داكشي علاش خدمات المدينة علا الترام.

## مصادر


تصنيف:لمركوب
تصنيف:زريعة د لمغريب
زانزو

**زّانزو** ؤلا **أزانزو** (سّمية لعلمية **Clematis**) هوّا ݣنس ديال لعشوب كدّير زّهر، فيها عل أقل 300 نوع منتاشرة ف لعالم كامل.

## نّواع لأصليين ف لمغريب

* Clematis cirrhosa 
* Clematis flammula 

## مصادر


تصنيف:نبتات
أزرود

**أزرود** ؤلا **أزروض** (سّمية لعلمية **Melilotus**) هوّا ݣنس ديال لعشوب كدّير زّهر، فيها نواع لأصل ديالها من إفريقيا، ؤروپا ؤ آسيا.

## نّواع لأصليين ف لمغريب

* Melilotus elegans 

* Melilotus indicus 

* Melilotus infestus 

* Melilotus italicus 

* Melilotus segetalis 

* Melilotus siculus 

* Melilotus speciosus 

* Melilotus sulcatus 

## نواع دخيلين ف لمغريب

* Melilotus albus 
* Melilotus officinalis 

## مصادر

## شوف تا
* أدمام
* أزير
* أصناب


تصنيف:نبتات
تصنيف:مقالات فيها مصدر و 3000 بايت